Az adakozás lehetőségét hirdetem a Szentírás szavaival: „Legyetek irgalmasok, amint Mennyei Atyátok is irgalmas. Adjatok és adatik nektek! Amilyen mértékkel ti mértek, olyan mértékkel mérnek viszonzásul nektek is!” (Lk. 6,36.38.)

Eddigi adományaikat köszönjük szépen!

A nyári táborok támogatására külön perselyt helyeztünk ki, hogy minél többen részt tudjanak venni a lelki heteken.

**Gyülekezetünk számlaszáma: 11702036-20004484**

**A mai napon részesült a keresztség szentségében Fekete Ádám, Fekete Csaba és Fábián Zsófia kisfia.** Isten gazdag áldását kívánjuk a család minden tagjának életére!

**Alkalmaink** a héten:

szerda 10h gyülekezeti bibliaóra a Tanácsteremben

pénteken du. 4h-től cserkészet több csoportban

pénteken este 7h férfikör lesz a Kálvin teremben

**Június 18-án vasárnap este 6h-kor lesz a Zákányi Zsolt Református Vegyeskar nyárváró koncertje a templomban.**

A gyülekezetünkben **munkacsoportokat** szeretnénk felállítani, akik segítik a gyülekezet vezetésének munkáját. Már többen jelentkeztek, de még várjuk a testvérek jelentkezését. Munkacsoportok: jogi, épület fenntartási, szociális-diakóniai, missziói, pénzügyi-gazdasági, média-informatikai munkacsoportokat szeretnénk létrehozni. Aki szívesen vállalna szolgálatot valamelyik munkacsoportban, kérjük, hogy nagytiszteletű úrnál jelentkezzen!

**Hittantábor: június 26-30.** hétfőtől péntekig között lesz a parókia területén. A nagycsoportos és a kisiskolás gyermekeket várjuk. Jelentkezni online a [www.fatorony.hu](http://www.fatorony.hu/) honlapon vagy a hitoktatóknál lehet.

Konfirmandusoknak, **fiataloknak**lelki hétvége lesz **Gárdony**ban **július 14-17** között, péntektől, hétfőig.

A nyári gyülekezeti lelki hét **július 24-29. között lesz Mályi**ban. Várjuk az egyedülálló, családos, idősebb, fiatalabb testvéreket is a lelki hétre. Jelentkezni online felületen lehet.

További információt gyülekezetünkről a [www.fatorony.hu](http://www.fatorony.hu/) honlapon találnak.

Az Úr Jézus Krisztus legyen gyülekezetünk őriző pásztora!